|  |  |  |
| --- | --- | --- |
| ZnakRZS | Република Србија  Републички завод за статистику |  |
| ISSN 0353-9555 |
| **САОПШТЕЊЕ** | | **ЗР10** |
| број 312 - год. LXVIII, 27.11.2018. | |
| **Статистика зарада** | | СРБ312 ЗР10 271118 |
|  |

**Просечне зараде по запосленом, септембар 2018.**

Просечна зарада (бруто) обрачуната за септембар 2018. године износила је 66 251 динар, док је просечна зарада без пореза и доприноса (нето) износила 47 920 динара.

Раст бруто зарада у периоду јануар–септембар 2018. године, у односу на исти период прошле године, износио је 5,7% номинално, односно 3,7% реално. Истовремено, нето зараде су порасле за 6,2% номинално и за 4,2% реално.

У поређењу са истим месецом претходне године, просечна бруто зарада за септембар 2018. године номинално је већа за 4,9%, а реално за 2,7%, док је просечна нето зарада већа за 5,5% номинално, односно за 3,3% реално.

Медијална нето зарада за септембар износила је 37 957 динарa, што значи да је 50% запослених остварило зараду до наведеног износа.

**1. Просечне зараде, септембар 2018.**

**РСД**

|  |  |  |  |  |  |  |
| --- | --- | --- | --- | --- | --- | --- |
|  | Зараде | | Зараде без пореза и доприноса | | III квартал | |
| IX 2018 | I–IX 2018 | IX 2018 | I–IX 2018 | Зараде | Зараде без пореза и доприноса |
|  |  |  |  |  |  |  |
| **Република Србија – укупно** | **66 251** | **68 032** | **47 920** | **49 208** | **67 701** | **48 963** |
|  |  |  |  |  |  |  |
| Зараде запослених у радном односу | 66 740 | 68 458 | 48 296 | 49 537 | 68 184 | 49 334 |
| Зараде запослених ван радног односа | 44 490 | 46 282 | 31 183 | 32 439 | 45 503 | 31 894 |
|  |  |  |  |  |  |  |
| Зараде запослених у правним лицима | 70 249 | 72 041 | 50 864 | 52 165 | 71 722 | 51 927 |
| Зараде предузетника и запослених код њих | 36 230 | 37 431 | 25 818 | 26 639 | 37 436 | 26 658 |
|  |  |  |  |  |  |  |
| Зараде у јавном сектору | 74 974 | 76 608 | 54 031 | 55 192 | 76 075 | 54 810 |
| Зараде ван јавног сектора | 61 988 | 63 736 | 44 934 | 46 211 | 63 593 | 46 095 |

**2. Индекси зарада[[1]](#footnote-2)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Зараде | | | | Зараде без пореза и доприноса | | | |
| IX 2018  VIII 2018 | IX 2018  ∅ 2017 | IX 2018  IX 2017 | I–IX 2018  I–IX 2017 | IX 2018  VIII 2018 | IX 2018  ∅ 2017 | IX 2018  IX 2017 | I–IX 2018  I–IX 2017 |
|  |  |  |  |  |  |  |  |  |
| Номинални индекси | 96,3 | 102,3 | 104,9 | 105,7 | 96,3 | 102,8 | 105,5 | 106,2 |
| Реални индекси | 96,6 | 100,0 | 102,7 | 103,7 | 96,6 | 100,5 | 103,3 | 104,2 |

**Методолошка објашњења**

**Извор података**

Истраживање о зарадама заснива се на подацима из обрасца Пореске пријаве за порез по одбитку (образац ППП-ПД). Просечне зараде израчунавају се на основу износа обрачунатих зарада за извештајни месец и броја запослених који је изражен еквивалентом пуног радног времена (*full-time equivalent – FTE*).

**Обухват**

Обухваћени су сви пословни субјекти који су Пореској управи доставили електронски попуњен образац пореске пријаве ППП-ПД са обрачунатим зарадама.

Обухваћене су све категорије запослених за које су послодавци, тј. пословни субјекти, Пореској управи доставили електронски попуњен образац пореске пријаве ППП-ПД са обрачунатим зарадама.

**Дефиниција зараде**

У истраживању о зарадама (у складу са Законом о раду и Законом о порезу на доходак грађана) под зарадом се подразумевају све исплате запосленима на које се плаћају припадајући порези и доприноси.

Зараду чине:

* зараде запослених у радном односу, укључујући накнаде за дежурства, за рад ноћу и по сменама, недељом и празником; накнаде за исхрану у току рада и за неизвршене часове рада (годишњи одмор, плаћено одсуство, празници, боловања до 30 дана, одсуство због стручног усавршавања, застој у раду који није настао кривицом радника); регрес за коришћење годишњег одмора, награде, бонуси и сл.;
* накнаде за рад запослених ван радног односа (по основу уговора о обављању привремених и повремених послова).

Зарадом се не сматрају накнаде по основу уговора о делу, накнаде за боловања дужа од 30 дана, накнаде трошкова запосленима за долазак на посао и одлазак са посла, за време проведено на службеном путу у земљи и иностранству, накнаде за смештај и исхрану током рада и боравка на терену, отпремнине запосленима при одласку у пензију или за чијим је радом престала потреба, једнократне накнаде у складу са социјалним програмом, накнаде трошкова погребних услуга и накнаде штете због повреде на раду или професионалног обољења, јубиларне награде, солидарне помоћи, као ни остала примања за која се не плаћају порези и доприноси.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

Контакт: [jelena.milakovic@stat.gov.rs](mailto:jelena.milakovic@stat.gov.rs) тел.: 011 2412-922, локал 250

Издаје и штампа: Републички завод за статистику, 11 050 Београд, Милана Ракића 5   
Tелефон: 011 2412-922 (централа) • Tелефакс: 011 2411-260 • www.stat.gov.rs  
Одговара: др Миладин Ковачевић, директор   
Tираж: 20 • Периодика излажења: месечна

1. Да би се обезбедила упоредивост података приликом рачунања индекса, подаци за 2017. годину добијени су из истог извора и на исти начин као и подаци за 2018. годину. [↑](#footnote-ref-2)